Wasiirka ayaa mar uu ka hadlaayey Safar uu ku tagay Gobolada Barri ayaa yidhi “Safar baanu ku tagnay Gobolada Barri, ujeeda kowaad ee Safarkuna wuxuu ahaa Jaamacadda Nugul ee Laascanood, oo qalan-jabine ka dhacayso, in aanu ka qayb qaadano, oo dhalinyarada qalanjabisay iyo waalidiintooda iyo waliba Jaamacadda in aanu soo bogaadino, Mashaariic ay Dawladdu Deeganadaas ka fulinaysana, aanu ugu bushaarayno, oo aanu soo dhagax dhigno, mashaariic kale oo badana waanu soo kormeernay, dhiirgelinta ilaalinta nabadgalyada ee Bulshadana waanu kala soo hadalnay, soo dhaweeyn aad u balaadhana waxa noo sameeyey oo nagu qaabilay Taageerayaasha Xisbiga Kulmiye ee aan ka tirsan nahay, ee Gobolada Barri, oo aan aad ugu mahadnaqayo”
